નાદાર જાહેર થયેલી એસ્સાર સ્ટીલની ખરીદી માટે મહત્ત્વની બીડર નુમેટલે બીજી વારના બીડની જરૂર હોવા બાબતે યુ-ટર્ન લીધો છે. સૂત્રોના જણાવ્યા મુજબ નુમેટલે એનસીએલએટીને બીડિંગનો બીજો રાઉન્ડ ધ્યાન ઉપર લેવાની વિનંતી કરી છે, જેમાં તેને પ્રતિસ્પર્ધીઓ સામે લાભ મળે એમ છે. રશિયન બૅન્ક વીટીબી સાથે મળીને બીડ કરી રહેલી નુમેટલે ધિરાણકર્તાઓને પહેલીવારના બીડ પડતા મૂકીને બીજી વારના બીડ ગણતરીમાં લેવા જણાવ્યું છે. અગાઉ પહેલીવારના બંને બીડર્સ - નુમેટલ અને આર્સેલર મિત્તલે નાદારીની પ્રક્રિયા હેઠળના આ બીડિંગ માટે યોગ્યતા મેળવવા ધિરાણકર્તાઓએ તેમને પોતાનાં બાકી દેવાં ચૂકવી દેવા જણાવ્યું હતું. પરંતુ નુમેટલે ધિરાણકર્તાઓની આ માગણીને કોર્ટમાં પડકારી છે અને હજુ તેનો ચુકાદો આવવાનો બાકી છે.